Քովորքինգ

մինի|Քովորքինգի օրինակ

**Քովորքինգը** (coworking), կամ **համաշխատարանը**, կազմակերպման ձև է, երբ տարբեր ընկերությունների աշխատակիցները, անհատները և այլք կիսում են նույն գրասենյակային տարածքը։ Այն ապահովում է ծախսերի խնայողություն և հարմարավետություն՝ շնորհիվ ընդհանուր ենթակառուցվածքների օգտագործման, ինչպես օրինակ՝ սարքավորումներ, կոմունալ ծառայություններ, ընդունարանի և մաքրության ծառայություններ, որոշ դեպքերում՝ նաև ըմպելիքներ և ծանրոցների ընդունման ծառայություններ։

Քովորքինգը գրավիչ է անկախ պայմանագրային աշխատողների, անկախ գիտնականների, հեռավար աշխատողների, թվային շրջիկների և հաճախ ճանապարհորդող մարդկանց համար։ Բացի այդ, քովոորքինգն օգնում է աշխատողներին խուսափել սոցիալական մեկուսացումից, որը նրանք կարող են զգալ հեռավար աշխատելիս կամ ճանապարհորդելիս, և վերացնում է տնային գրասենյակում առաջացող շեղումները։

Ցանկացած քովոորքինգ տարածք սովորաբար անդամավճարով է։ Խոշոր քովորքինգային ցանցերին են՝ WeWork-ը, IWG plc-ն, Industrious-ը և Impact Hub-ը։

## Տեսակները
Քովորքինգը միայն ֆիզիկական տարածք տրամադրելու մասին չէ, այլ նաև համայնք ձևավորելու։ Քովորքինգների արագ աճը քաղաքային պլանավորման մեջ դիտարկվում է որպես քաղաքային կենտրոններում մանրածախ առևտրի անկման դեմ պայքարի հնարավոր միջոց։ Քովորքինգի առավելությունները արդեն զգացվում են ֆիզիկական տարածքներից դուրս, և հաճախ խորհուրդ է տրվում նախ սկսել համայնք ձևավորելուց, նոր հետո միայն մտածել քովորքինգ տարածք բացելու մասին։ Սակայն կան նաև քովորքինգ տարածքներ, որոնք համայնք չեն ձևավորում, այլ ուղղակի միանում են արդեն գոյություն ունեցող համայնքի՝ իրենց բացումը համատեղելով այնպիսի միջոցառման հետ, որը գրավում է իրենց նպատակային լսարանին։

Քովորքինգները հիմնականում բաժանվում է երկու տեսակի՝ առաջինները, որոնք կենտրոնացած են **գույքակենտրոն** (այսինքն՝ ամենը գրասեղաններ և գրասենյակների «վաճառքի» մասին), և երկրորդները, որոնք **համայնքակենտրոն** են (սկզբում ձևավորվում են համայնք, և հետո առաջարկում են գրասենյակային պայմաններ)։ Այս ձևաչափը հիմնականում ուղղված է ազատագործ մասնագետներին, հեռավար աշխատողներին և փոքր ու միջին ձեռնարկություններին (SMEs), ովքեր փնտրում են թե՛ աշխատավայր, և թե՛ համագործակցային ոգով համայնք։ Հաճախ հաճախորդները նաև օգտվում են մասնագիտական ծառայություններից, ինչպես օրինակ՝ տպագրություն, իրավաբանական գրանցում կամ խորհրդատվություն։

Քովորքինգը տարբերվում է բիզնես աքսելերատորներից, ինկուբատորներից և գործադիր գրասենյակային ծառայություններից (Executive suite)։ Այս մոդելները չեն տեղավորվում քովորքինգի սահմանման մեջ, քանի որ հիմնականում բացակայում են սոցիալական, համագործակցային և ոչ պաշտոնական տարրերը։ Քովորքինգ տարածքներում կառավարման մոտեցումները ավելի շատ նման են կոոպերատիվների, որտեղ շահույթի փոխարեն առաջնահերթությունը համայնքն է։ Քովորքինգի որոշ անդամներ նաև ներգրավված են անկոնֆերանսների մեջ, ինչպիսիք են BarCamp-ը։

Որոշ քովորքինգ տարածքներ կենտրոնացած են հատուկ նիշաների շուրջ։ Օրինակ՝ CoWorking With Wisdom-ը Բերքլիում, Կալիֆոռնիա, համադրում է քովորքինգը մեդիտացիայի, գիտակցվածության և յոգայի ծրագրերի հետ։ The Wing-ը հիմնադրվել է «որոշակի տիպի կանանց առաջխաղացման» նպատակով, իսկ Work and Play-ը՝ Նյու Ջերսիի Սաութ Օրենջ քաղաքում, առաջարկում է երեխաների խնամքի ծառայություններ ձեռնարկատեր ծնողների համար։ Կան նաև կրոնական ուղղվածությամբ քովորքինգ տարածքներ, ինչպես օրինակ՝ Epiphany Space-ը՝ Լոս Անջելեսում արվեստագետների համար, և SketchPad-ը՝ Չիկագոյում, որը ծառայում է հրեական ոչ շահույթային կազմակերպություններին։

## Պատմություն
2006-ից 2015 թվականների ընթացքում մի շարք ուսումնասիրություններ ցույց են տվել, որ քովորքինգ տարածքների և դրանցում առկա աշխատատեղերի քանակը գրեթե ամեն տարի կրկնապատկվել է։ Քովորքինգից առաջ եղել են եվրոպական «հաքերական տարածքներ» (hacker spaces) 1990-ականներին, որտեղ ծրագրավորողները փոխանակվում էին հմտություններով և լավագույն պրակտիկաներով։

Որոշ քովորքինգ տարածքներ ստեղծվել են հեռավար աշխատողների և ձեռնարկատերերի կողմից, ովքեր փնտրում էին այլընտրանք սրճարաններում կամ ճաշարաններում աշխատելուն, կամ էլ ցանկանում էին խուսափել մեկուսացումից անկախ կամ տնային գրասենյակներում։ Քովորքինգ տարածքների պահանջարկի հիմնական շարժիչ ուժերից է նաև անկախ աշխատողների, թվային շրջիկների, ինչպես նաև հեռավար կամ հիբրիդ աշխատող աշխատակիցների դերի աճը։

## Ծանոթագրություններ

## Գրականություն
* 
* 
* 
* 

Կատեգորիա:Աշխատավայր
Կատեգորիա:Բիզնես գործընթաց